section_heading: Djela
paragraph_text: Znanstvene radove publicirala je u časopisima "Kemija u industriji" (1960., 1983.) i "Mikrochimica acta" (Beč 1974.), a napisala je i poglavlje Ionski izmjenjivači u analitičkoj kemiji u "Laboratorijskom priručniku" I. Filipovića i P. Sabioncella (Zagreb 1960., 1978.). Bila je plodna i dobra autorica udžbenika iz kvalitativne i kvantitativne analitičke kemije, koji su doživjeli nekoliko izdanja, a nadopunjeni upotrebljavaju se i danas. Autorica je više udžbenika iz kvalitativne i kvantitativne analitičke kemije koji su dugo bili u uporabi, primjerice "Semimikro kvalitativna analiza". Praktični dio (1960. – 1976.), "Kvalitativna anorganska kemijska analiza" (s B. Rašica i I. Mihaljevićem, 1974.), "Semimikro kvalitativna kemijska analiza" (s I. Eškinjom, 1976.), "Kvalitativna kemijska analiza", "Praktični dio" (sa Z. Šoljićem, 1976).